མཇུག་ཏུ་སྐུ་མགྲོན་གཙོ་བོ་མཁས་དབང་ངག་དབང་ཕུན་ཚོགས་ལགས་ཀྱིས།བོད་ཀྱི་དཔེ་མཛོད་ཁང་ནི་རིག་གཞུང་རྩ་འཛིན་ཐོག་བསྟི་གནས་ཞེ་དྲགས་གལ་ཆེན་པོ་ཞིག་ལ་ངས་ངོས་འཛིན་ཞུ་ཡི་ཡོད།དེར་བརྟེན།དེ་རིང་འདིར་སྐད་བཏང་གནང་བར་ཐུགས་རྗེ་ཆེ་ཞུ་རྒྱུ་ཡིན།དེ་ནས་དེ་རིང་འདིར་རྣམ་པ་ཚོས་སོ་སོ་ངོ་སྤྲོད་གནང་སོང་ལ།དམིགས་ཡུལ་བཟང་པོ་ཞེ་དྲགས་བཟུང་ནས་འདིར་བསླེབས་འདུགངའི་ངོས་ནས་གོ་སྐབས་འདི་ཁྱེད་རང་ཚོར་མཐུན་རྐྱེན་ཞེ་དྲགས་ཡག་པོ་ཞིག་ཏུ་བརྩི་ཡི་ཡོད།འོན་ཀྱང་།མཐུན་རྐྱེན་འདི་བེད་སྤྱོད་བྱས་ནས་ལྕགས་སྐུད་འདྲ་པོ་ཡིན་ན་སོ་སོས་འོག་ནས་ཡག་པོ་བཟོ་དགོས་ཀྱི་ཡོད་པ་རེད།ལྕགས་སྐུད་དེ་དངོས་གནས་དྲང་གནས་ཁུངས་ལྡན་ཞིག་བཟོ་རྒྱུ་གལ་ཆེན་ཡིན་པ་ལས།ལམ་སང་ཆག་ཆག་ཅིག་བཟོས་པ་ཡིན་ན་སྒང་ནས་ག་འདྲ་འཐེན་ཡང་འོག་ནས་བཟུང་ཐུབ་ཀྱི་ཡོད་པ་མ་རེད།དེར་བརྟེན་དེ་བེད་སྤྱོད་གཏང་རྒྱུ་གལ་ཆེན་པོ་ཞེ་དྲགས་རེད་བསམ་གྱི་འདུགབསམ་བློ་ཞིག་བཏང་ན་སྔོན་མ་བོད་ནང་ལོ་ཙྰ་བ་མང་པོ་ཞིག་ཕེབས་ཡོད་པ་རེད།ཁོང་རང་ཚོའི་བྱས་རྗེས་ལ་བསམ་བློ་རེ་གཏོང་སྐབས་ང་ནི་ཧ་ལས་ཀྱི་འདུགསངས་རྒྱས་ཀྱི་ཆོས་པོད་བརྒྱད་ཁྲི་བཞི་སྟོང་དང་།རྒྱ་གར་གྱི་པནྜིཏ་མང་པོ་ཞིག་གི་གསུང་བོད་སྒྱུར་ཞུས་བཞག་ཡོད་པ་རེད།དེ་དུས་ཁོང་རང་ཚོར་ད་ལྟ་ཁྱེད་རང་ཚོར་ཡོད་པ་ནང་བཞིན་གྱི་མཐུན་རྐྱེན་ཡོད་པ་རེད་པས་ལབ་ན་ཧ་ལམ་མེད་པ་གཞིར་བཞག་རེད།དཔེར་ན་ཚིག་མཛོད་ཅིག་ཀྱང་ཡོད་རྒྱུ་མ་རེད།མཐུན་རྐྱེན་དེ་འདྲ་དཀོན་པོ་ཞིག་ཡོད་པའི་ཐོག་ལ་ཁོང་རང་ཚོས་བྱས་རྗེས་དེ་འདྲ་ཡག་པོ་བཞག་ཡོད་པ་དེར་ང་ཧང་སང་གི་འདུགརྩ་བའི་ང་བོད་ཀྱི་རིག་གཞུང་ཐོག་ཆེད་སྦྱོང་བྱས་བཞག་པ་དེ་འདྲ་ཁྱོན་ནས་མིན།འོན་ཀྱང་བོད་པ་ཞིག་ཡིན་པའི་ཆ་ནས་སོ་སོའི་རིག་གཞུང་ལ་དོ་སྣང་ཞིག་བྱེད་ཀྱི་ཡོད་དུས་ཁོང་རྣམ་པར་ཧ་ལས་ཀྱི་འདུགདེར་བརྟེན།ཁྱེད་རང་ཚོ་ཁོང་ཚོའི་རྗེས་འབྲང་བ་ཆགས་འགྲོ་ཡི་ཡོད་པ་རེད།ད་ལྟའི་ཆར་ཁྱེད་རང་ཚོར་མཐུན་རྐྱེན་བཟང་པོ་འདི་འདྲ་ཞིག་ཡོད་དུས་ཁོང་ཚོ་ནང་བཞིན་དཀའ་ལས་རྒྱག་རྒྱུ་གལ་ཆེན་ཆགས་ཡོད།ཅེས་གསུངས་སོང་།